arnastofnun/IGC-2024 huggingface dataset:
S-1811/2007

Ár 2008, miðvikudaginn 6. febrúar, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1811/2007: Ákæruvaldið (D-kvk-nf Ö-kvk-nf V-kvk-nf) gegn M-x-x R-x-x, sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 27. nóvember sl. á hendur ákærða, M-x-x R-x-x, kt. [...], Meðalholti 9, Reykjavík, „fyrir þjófnað, með því að hafa laugardaginn 3. mars 2007, í verslun Hagkaupa, í Kringlunni, Reykjavík, stolið þremur pörum af herraskóm, Shine leðurjakka og hettupeysu, samtals að verðmæti kr. 33.995.

Telst þetta varða við 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Refsing ákærða nú verður hegningarauki og ber að dæma upp skilorðsdóm frá 3. október sl. og gera ákærða refsingu í einu lagi. Þykir hún hæfilega ákveðin fangelsi í 45 daga. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Kostnað leiddi ekki af máli þessu.

DÓMSORÐ:

Ákærði, M-x-x R-x-x, sæti fangelsi í 45 daga. Framkvæmd refsingarinnar er frestað og fellur hún niður að liðnum 3 árum haldi ákærði almennt skilorð.

P-kk-nf G-kk-nf.
S-19/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 18. desember 2007 á hendur R-kk-þgf R-kk-þgf, [ ], Asparfelli 12, Reykjavík, fyrir fíkniefnalagabrot, með því að hafa laugardaginn 18. nóvember 2006, í íbúðarhúsnæði að Víkurás 2 í Reykjavík, haft í vörslum sínum 2,49 g af amfetamíni, 0,45 g af hassi og 0,95 g af kókaíni, sem ákærði hafði geymt í sokkum sínum, og lögreglumenn fundu við leit í umræddu húsnæði.

Þetta er talið varða við 2. gr., sbr. 5. gr., laga um ávana- og fíkniefni nr. 65/1974, sbr. og 6. gr. sömu laga, að því er varðar meðferð ákærða á hassi og kókaíni, sbr. lög nr. 13, 1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001 varðandi meðferð ákærða á kókaíni.

Þess er krafist að ákærði verði dæmdur til refsingar og jafnframt að 2,49 g af amfetamíni, 0,45 g af hassi og 0,95 g af kókaíni sem hald var lagt á, verði gert upptækt samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing og boðaði ekki forföll en í fyrirkalli, sem var gefið út 10. janúar sl. og löglega birt fyrir honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum sbr. 1. mgr. 126. gr. laga nr. 19/1991 um meðferð opinberra mála.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni

Ákærði er fæddur í desember 1984. Samkvæmt fyrirliggjandi sakavottorði hefur hann frá árinu 2000 tvisvar gengist, með lögreglustjórasátt, undir að greiða sektir vegna fíkniefnabrota. Auk þess hefur hann tvívegis áður hlotið sektardóm fyrir fíkniefnabrot og í tvígang fengið skilorðsbundinn fangelsisdóm, annars vegar fyrir þjófnað en hins vegar fyrir líkamsárás.

Þykir refsing ákærða hæfilega ákveðin

D ó m s o r ð:

Ákærði, R-kk-nf R-kk-nf, greiði 92.500 króna sekt til ríkissjóðs innan fjögurra vikna frá birtingu dóms þessa að telja, en sæti ella fangelsi í 8 daga.

Upptæk eru gerð 2,49 g af amfetamíni, 0,45 g af hassi og 0,95 g af kókaíni.

Á-kk-nf M-kk-nf
S-2000/2007

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 18. desember 2007, á hendur S-kk-þgf S-kk-þgf M-kk-þgf, kt. […], Sjávargrund 5a, Garðabæ, fyrir lögreglusamþykktarbrot, með því að hafa aðfaranótt sunnudagsins 2. desember 2007, kastað af sér vatni við anddyri veitingastaðarins American Style, Tryggvagötu 26, Reykjavík.

Telst þetta varða við 2. mgr. 3. gr. og 1. mgr. 8. gr., sbr. 30. gr. lögreglusamþykktar fyrir Reykjavíkurborg nr. 506/2004, sbr. 1. gr., a-lið 1. mgr. 3. gr. og 1. mgr. 6. gr. laga um lögreglusamþykktir nr. 36/1998.

Þess er krafist að ákærði verði dæmdur til refsingar.

Ákærði sótti ekki þing og boðaði ekki forföll en í fyrirkalli, sem var birt honum 27. desember 2007, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum, sbr. 1. mgr. 126. gr. laga nr. 19/1991.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni

Ákærði er fæddur í apríl 1983. Samkvæmt sakavottorði hans gekkst hann undir greiðslu sektar með lögreglustjórasátt árið 2003 vegna fíkniefnalagabrots. Þá gekkst hann undir greiðslu sektar með lögreglustjórasátt árið 2005 vegna umferðarlagabrots. Refsing ákærða þykir hæfilega ákveðin 10.000 króna sekt í ríkissjóð, en vararefsing skal vera fangelsi í 2 daga, eins og nánar greinir í dómsorði.

D-kvk-nf K-kvk-nf, fulltrúi lögreglustjórans á höfuðborgarsvæðinu, sótti málið af hálfu ákæruvaldsins.

Dóm þennan kveður upp S-kvk-nf B-kvk-nf, settur héraðsdómari.

D ó m s o r ð:

Ákærði, S-kk-nf S-kk-nf M-kk-nf, greiði 10.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 2 daga.

S-kvk-nf B-kvk-nf
S-2001/2007

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 18. desember 2007 á hendur S-kk-þgf M-kk-þgf H-kk-þgf, kt. […], Grensásvegi 52, Reykjavík, fyrir eftirtalin brot framin í Reykjavík á árinu 2007:

1. Umferðarlagabrot, með því að hafa aðfaranótt miðvikudagsins 7. mars, ekið bifreiðinni AE-154 sviptur ökurétti um Bíldshöfða, uns lögregla stöðvaði aksturinn á Bíldshöfða á móts við bensínstöð Esso.

2. Þjófnað, með því að hafa þriðjudaginn 23. október í verslun 11-11 við Laugaveg stolið hrísgrjónagraut að verðmæti 243 krónur.

3. Þjófnað, með því að hafa þriðjudaginn 20. nóvember í Krambúðinni að Skólavörðustíg 42, stolið Gillette Fusion Power rakvél að verðmæti 1.599 krónur og Colgate tannbursta að verðmæti 199 krónur.

Eru brot samkvæmt 1. tölulið talin varða við 1. mgr. 48. gr., sbr. 1. mgr. 100. gr. umferðarlaga nr. 50/1987. Brot samkvæmt 2. og 3. tölulið eru talin varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í janúar 1983. Brotaferill hans nær til ársins 2002. Hann var 11. febrúar 2005 dæmdur í fjögurra mánaða fangelsi skilorðsbundið til tveggja ára fyrir þjófnað og hilmingu. Þá var hann 28. október sama ár dæmdur í sekt fyrir fíkniefnalagabrot. Loks var hann dæmdur í sekt 14. desember 2006 fyrir brot gegn umferðarlögum og fíkniefnalögum. Verjandi ákærða hefur lagt fyrir dóminn gögn um hagi ákærða. Verðmæti þjófnaðarandlags samkvæmt 2. og 3. tl. ákæru er óverulegt. Með vísan til þess, sem og stöðu ákærða þykir fært að dæma ákærða í 30 daga fangelsi, sem bundið verður skilorði með þeim hætti er í dómsorði greinir.

Ákærði greiði málsvarnarþóknun skipaðs verjanda síns, I-kk-ef I-kk-ef héraðsdómslögmanns 62.250 krónur. Hefur þá verið tekið tillit til virðisaukaskatts.

D ó m s o r ð :

Ákærði, S-kk-nf M-kk-nf H-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, I-kk-ef I-kk-ef héraðsdómslögmanns 62.250 krónur.

S-kk-nf S-kk-nf.
S-2090/2007

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 18. desember 2007, á hendur R-kk-þgf E-kk-þgf R-kk-þgf, kt. […], fyrir eftirtalin fíkniefnalagabrot framin á árinu 2006:

I.

1. Aðfaranótt laugardagsins 12. ágúst í bifreiðinni PS-710 á Reykjavíkurvegi við Flatahraun í Hafnarfirði haft í vörslum sínum 1,84 g af amfetamíni, sem lögregla fann við leit.

2. Að morgni sunnudagsins 13. ágúst við Blómaval, Sigtúni, í Reykjavík haft í vörslum sínum 0,5 g af hassi, sem lögregla fann við leit.

Eru brot þessi talin varða við 2. gr., sbr. 5. gr. laga um ávana- og fíkniefni nr. 65/1974, sbr. og 6. gr. sömu laga, að því er varðar meðferð ákærða á hassi, sbr. lög nr. 13/1985, sbr. lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og jafnframt að 1,84 g af amfetamíni og 0,5 g af hassi, sem lögreglan lagði hald á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing og boðaði ekki forföll en í fyrirkalli, sem var gefið út 16. janúar sl. og löglega birt fyrir honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum, sbr. 1. mgr. 126. gr. laga nr. 19/1991 um meðferð opinberra mála.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og eru brot ákærða rétt heimfærð til refsiákvæða í ákærunni.

Ákærði er fæddur í nóvember 1975. Samkvæmt sakavottorði ákærða hefur hann frá árinu 1994 hlotið fjölmarga dóma fyrir brot gegn almennum hegningarlögum nr. 19/1940. Þá hefur hann hlotið fjölmarga dóma og gengist undir greiðslu sekta með lögreglustjórasáttum vegna fíkniefnalagabrota, síðast hinn 7. nóvember 2006. Einnig hefur hann hlotið dóma og gengist undir lögreglustjórasátt vegna umferðarlagabrota. Þykir refsing hans nú hæfilega ákveðin 73.000 króna sekt til ríkissjóðs, sem skal greiðast innan fjögurra vikna frá uppkvaðningu dóms þessa að telja, en hann sæti ella fangelsi í 6 daga.

Ákærði sæti upptöku á 1,84 g af amfetamíni og 0,5 g af hassi sem lögregla fann við leit.

Dóm þennan kveður upp S-kvk-nf B-kvk-nf, settur héraðsdómari.

D ó m s o r ð:

Ákærði, R-kk-nf Ö-kk-nf R-kk-nf, greiði 73.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 6 daga.

Ákærði sæti upptöku á 1,84 g af amfetamíni og 0,5 g af hassi sem lögregla fann við leit.

S-kvk-nf B-kvk-nf
S-2091/2007

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 18. desember 2007 á hendur J-kk-þgf M-kk-þgf A-kk-þgf, kt. […] Skólavörðustíg 14, Reykjavík, fyrir eftirtalin brot framin á árinu 2007, nema annað sé tekin fram:

I.

Fíkniefnalagabrot:

1. Aðfaranótt laugardagsins 10. febrúar á skemmtistaðnum Broadway að Ármúla 9 haft í vörslum sínum 0,38 g af amfetamíni og 0,62 g af kókaíni, sem lögregla fann við leit.

2. Aðfaranótt þriðjudagsins 1. maí á Frakkastíg ofan við Bergþórugötu haft í vörslum sínum 9,41 g af maríhúana, sem ákærði kastaði frá sér við eftirför lögreglu.

3. Aðfaranótt sunnudagsins 5. ágúst á Klapparstíg við Laugaveg haft í vörslum sínum 4,49 g af amfetamíni og 0,07 g af maríhúana, sem lögregla fann við leit.

Eru brot þessi talin varða við 2. gr., sbr. 5. gr., laga um ávana- og fíkniefni nr. 65/1974, sbr. og 6. gr. sömu laga, að því er varðar meðferð ákærða á kókaíni og maríhúana, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001 varðandi meðferð ákærða á kókaíni.

II.

Umferðarlagabrot, með því að hafa ekið bifreiðinni LJ-355 aðfaranótt þriðjudagsins 19. júní, sviptur ökurétti, austur Eiríksgötu, uns lögregla stöðvaði bifreiðina við Mímisveg.

Þetta er talið varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og jafnframt að 4,87 g af amfetamíni, 0,62 g af kókaíni og 4,48 g af maríhúana sem lögregla lagði hald á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing og boðaði ekki forföll en í fyrirkalli, sem var gefið út 7. janúar sl. og löglega birt fyrir honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum sbr. 1. mgr. 126. gr. laga nr. 19/1991 um meðferð opinberra mála.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og eru brot ákærða rétt heimfærð til refsiákvæða í ákærunni

Ákærði er fæddur í ágúst 1982. Hann á að baki nokkurn sakaferil, allt frá árinu 1998. Hefur hann ekki áhrif á refsingu í þessu mái. Refsing ákærða er ákveðin 290.000 króna sekt til ríkissjóðs sem greiðist innan fjögurra vikna frá uppkvaðningu dóms þessa að telja, en ella sæti ákærði fangelsi í 20 daga.

Upptæk eru gerð til ríkissjóðs 4,87 g af amfetamíni, 0,62 g af kókaíni og 4,48 g af maríhúana sem lögregla lagði hald á við rannsókn málsins.

D ó m s o r ð:

Ákærði, J-kk-nf M-kk-nf A-kk-nf, greiði 290.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 20 daga.

Upptæk eru gerð til ríkissjóðs 4,87 g af amfetamíni, 0,62 g af kókaíni og 4,48 g af maríhúana sem lögregla lagði hald á við rannsókn málsins.

S-kk-nf S-kk-nf.
S-22/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 18. desember 2007 á hendur J-x-x A-x-x M-x-x, kt. […], Fífuseli 10, Reykjavík, með dvalarstað að Ásgarði 5, Reykjavík, fyrir gripdeild, með því að hafa miðvikudaginn 29. nóvember og mánudaginn 4. desember 2006, slegið eign sinni á samtals 30.000 kr. í reiðufé af uppgjöri veitingastaðarins Priksins, Bankastræti 12, Reykjavík, en uppgjörið hafði verið geymt á lager veitingastaðarins þaðan sem ákærði tók áðurnefnda fjárhæð í heimildarleysi, vitandi það að myndbandsupptaka væri í gangi.

Er þetta talið varða við 245. gr. almennra hegningarlaga nr 19/1940.

Þess er krafist að ákærði verði dæmdur til refsingar.

Í málinu gerir G-kk-nf S-kk-nf K-kk-nf, kt. […], f.h. veitingahússins Priksins, þá kröfu að ákærði verði dæmdur til greiðslu skaðabóta að fjárhæð 130.000 kr. „ásamt hæstu lögleyfðu vöxtum og dráttarvöxtum lögum samkvæmt“.

Ákærða var birt ákæran á löglegan hátt ásamt fyrirkalli þar sem tekið var fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum sbr. 1. mgr. 126. gr. laga nr. 19/1991 um meðferð opinberra mála. Hann hefur ekki sótt þing og eigi tilkynnt forföll.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og eru brot ákærða rétt heimfærð til refsiákvæða í ákærunni.

Ákærði er fæddur árið 1986. Hann hefur ekki áður sætt refsingu svo kunnugt sé. Refsing ákærða þykir hæfilega ákveðin 50.000 króna sekt í ríkissjóð sem greiða skal innan fjögurra vikna frá uppkvaðningu dóms þessa að telja en ella skal ákærði sæta fangelsi í 4 daga.

Eins og að framan greinir er þess krafist fyrir hönd veitingahússins Priksins að ákærði verði dæmdur til greiðslu skaðabóta að fjárhæð 130.000 kr. Ákærði hefur verið sakfelldur fyrir að hafa slegið eign sinni á 30.000 kr. Samkvæmt því ber honum að greiða skaðabætur sem því nemur, ásamt dráttarvöxtum, eins og nánar greinir í dómsorði.

Dóm þennan kveður upp S-kvk-nf B-kvk-nf, settur héraðsdómari.

D ó m s o r ð:

Ákærði, J-x-x A-x-x M-x-x, greiði 50.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 4 daga. Ákærði greiði veitingahúsinu Prikinu 30.000 krónur ásamt dráttarvöxtum samkvæmt 1. mgr. 6. gr., sbr. 9. gr. laga nr. 38/2001 um vexti og verðtryggingu, frá uppkvaðningu dómsins til greiðsludags.

S-kvk-nf B-kvk-nf.
S-246/2008

Ár 2008, miðvikudaginn 19. mars, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 246/2008: Ákæruvaldið (K-kk-nf I-kk-nf V-kk-nf) gegn J-kk-þgf K-kk-þgf, sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 20. febrúar sl. á hendur ákærða, J-x-x K-x-x, kt. [...], Kleppsvegi 32, 105 Reykjavík, „fyrir þjófnað, með því að hafa á tímabilinu maí til 20. september 2007, er ákærði starfaði hjá fyrirtækinu Hýsing-vöruhótel, stolið leikjatölvu af gerðinni Sony PSP, vefmyndavél og 1 GB minniskorti fyrir Sony PSP leikjatölvu, tölvuleik í PC tölvu, 11 tölvuleikjum fyrir Playstation II leikjatölvu, tveimur tölvuleikjum fyrir Playstation III leikjatölvu, einum tölvuleik fyrir X-box leikjatölvu, tveimur tölvuleikjum fyrir Sony PSP leikjatölvu, 9 DVD mynddiskum og 33 tónlistargeisladiskum, úr vöruhúsnæði fyrirtækisins að Skútuvogi 9 í Reykjavík.

Telst þetta varða við 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.

Í máli þessu gerir S-kk-nf O-kk-nf, kt. [...], þá kröfu f.h. Hýsingar, kt. [...], að ákærði verði dæmdur til greiðslu skaðabóta að fjárhæð kr. 107.891, ásamt vöxtum samkvæmt 8. gr. vaxtalaga nr. 38, 2001 frá 20.9.2007, en síðan dráttarvexti samkvæmt 9. gr., sbr. 1. mgr. 6. gr. vaxtalaga til greiðsludags.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Ákærði var sakfelldur 20. desember 2006 fyrir þrjú þjófnaðarbrot en því jafnframt frestað að ákvarða honum refsingu. Ákærði hefur rofið skilorð þess dóms og ber að dæma upp þennan dóm og gera honum refsingu í einu lagi. Þykir hún hæfilega ákveðin fangelsi í 3 mánuði. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að greiða skaðabætur eins og segir í dómsorði. Sakarkostnað hefur ekki leitt af málinu.

DÓMSORÐ:

Ákærði, J-x-x K-x-x, sæti fangelsi í þrjá mánuði. Framkvæmd refsingarinnar er frestað og fellur hún niður að liðnum 3 árum haldi ákærði almennt skilorð.

Ákærði greiði Hýsingu – vöruhóteli 107.891 krónu í skaðabætur ásamt almennum vöxtum samkvæmt 4. gr. laga um vexti og verðtryggingu nr. 38, 2001 frá 20. september 2007 að telja til dómsuppsögu, en síðan með dráttarvöxtum samkvæmt III. kafla laganna til greiðsludags.

P-kk-nf G-kk-nf.
S-303/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 4. mars 2008 á hendur B-kk-þgf B-kk-þgf G-kk-þgf, kt. […], Skriðustekk 9, Reykjavík, fyrir fíkniefnalagabrot, með því að hafa að kvöldi mánudagsins 15. október 2007 að Dvergabakka 34 í Reykjavík haft í vörslum sínum í söluskyni 114,08 g af maríhúana, sem ákærði framvísaði og lögreglan fann við leit.

Þetta er talið varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985, sbr. lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og að gerð verði upptæk ofangreind fíkniefni sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er einnig krafist upptöku grammavogar, skæra og 17.000 króna sem lagt var hald á, samkvæmt 7. mgr. 5. mgr. sömu laga.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 um meðferð opinberra mála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í ágúst 1988. Í sakavottorði ákærða kemur fram að samkvæmt dómi 16. september 2005 var ákvörðun refsingar frestað skilorðsbundið í 2 ár fyrir þjófnað. Hinn 13. september 2006 gekkst ákærði undir greiðslu 70.000 kr. sektar með lögreglustjórasátt fyrir umferðarlagabrot. Þá gekkst hann hinn 8. júní 2007 undir greiðslu 28.000 kr. sektar með lögreglustjórasátt fyrir fíkniefnalagabrot. Með hliðsjón af skýlausri játningu ákærða, magni efnanna og þess að þau voru ætluð til sölu þykir refsing hans hæfilega ákveðin fangelsi í 1 mánuð, en fresta skal fullnustu refsingarinnar og hún niður falla að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 114,08 g af maríhúana, grammavog, skæri og 17.000 krónur, sem lögregla lagði hald á við rannsókn málsins.

K-kk-nf I-kk-nf V-kk-nf, fulltrúi lögreglustjóra höfuðborgarsvæðisins, flutti málið af hálfu ákæruvaldsins.

Dóm þennan kveður upp S-kvk-nf B-kvk-nf, settur héraðsdómari.

D ó m s o r ð :

Ákærði, B-kk-nf B-kk-nf G-kk-nf, sæti fangelsi í 1 mánuð, en fresta skal fullnustu refsingarinnar og hún niður falla að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru gerð til ríkissjóðs 114,08 g af maríhúana, grammavog, skæri og 17.000 krónur, sem lögregla lagði hald á við rannsókn málsins.

S-kvk-nf B-kvk-nf